  Майя Бывальцева Сарапулын кык выль ясли садъёсты усьтӥзы, кыкез ик али ужась 20 но 21 номеро нылпи садъёслэн интывылазы интыяськемын. Со сярысь Удмуртилэн тӧроез Александр Бречалов «ВКонтакте» мерлыко вотэсысь бамаз ивортӥз. Котькудӥз корпус быдэн 20 нылпиен ньыль группалы чакламын, отчы кык толэзьысен куинь аресозь покчиос ветлозы. Юртъёсын нимаз пӧраськонни, эм висъет, спорт но актовой залъёс, дышетӥсьёслы дасяськыны методикая кабинетъёс, озьы ик кырын калгыны интыос вань. Али яслиос дежурной группаос сямен ужало, уноез покчиос доразы пуко. Визьнодасьёс но дышетӥсьёс мерлыко вотэсъёсын пиналъёс понна занятиос ортчыто но ужъёсты быдэстыны юртто. Тодэ вайытом, южтолэзь пумын Дэри ёросын выль садик усьтӥзы. 2020-2021 аръёсы Удмуртиын 21 нылпи сад пуктозы. Тегъёс: Дышетон Сарапул нылпиос Удмуртия дӥськут АлександрБречалов  